กลต.รุกสกัดคอร์รัปชันแก้กฎเปิดข้อมูลก่อนขายหุ้นใหม่ฟังความคิดเห็น
ก.ล.ต. รุกต่อต้านคอร์รัปชันปรับปรุงการเปิดเผยข้อมูลกิจกรรม เพื่อสังคมของบริษัทที่จะขายหลักทรัพย์ สำนักงานคณะกรรมการกำกับหลัก ทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. มีแนวคิดที่จะให้บริษัทที่ออกหลักทรัพย์เปิดเผยข้อมูลเพิ่มเติมเกี่ยวกับกิจกรรมเพื่อสังคม ซึ่งรวมถึงการดำเนินการเพื่อต่อต้านการทุจริตคอร์รัปชัน การดำเนินงานที่แสดงความรับผิดชอบต่อสังคม สิ่งแวดล้อมและผู้ที่เกี่ยวข้อง และการให้ความสำคัญแก่บุคลากรที่ทำหน้าที่ให้บริษัทมีการกำกับดูแลกิจการที่ดีไว้ในแบบแสดงรายการข้อมูล เพื่อให้ผู้ลงทุนและผู้ที่เกี่ยวข้องทราบถึงความตั้งใจของบริษัทในการดำเนินธุรกิจ ด้วยความโปร่งใสและคำนึงถึงผลกระทบรอบด้าน อีกทั้งยังสอดคล้องกับหลักสากลที่ให้ความสำคัญ สำนักงาน ก.ล.ต.อยู่ระหว่างเปิดรับฟังความคิดเห็นเกี่ยวกับการดำเนินการดังกล่าวจนถึงวันที่ 13 ธ.ค. 2555สำหรับการเปิดเผยข้อมูลครอบคลุมถึง (1) นโยบายของคณะกรรมการ (บอร์ด) และการดำเนินการของบริษัทเพื่อป้องกันการมีส่วนเกี่ยวข้องกับการทุจริตคอร์รัปชัน และการดำเนินการในกรณีที่มีประเด็นการทุจริตคอร์รัปชันที่เกี่ยวข้องกับบริษัทและบริษัทย่อย ซึ่งอาจส่งผลกระทบต่อบริษัทอย่างมีนัยสำค
6 ธ.ค. 2555

ก.ล.ต. รุกต่อต้านคอร์รัปชันปรับปรุงการเปิดเผยข้อมูลกิจกรรม เพื่อสังคมของบริษัทที่จะขายหลักทรัพย์ สำนักงานคณะกรรมการกำกับหลัก ทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. มีแนวคิดที่จะให้บริษัทที่ออกหลักทรัพย์เปิดเผยข้อมูลเพิ่มเติมเกี่ยวกับกิจกรรมเพื่อสังคม ซึ่งรวมถึงการดำเนินการเพื่อต่อต้านการทุจริตคอร์รัปชัน การดำเนินงานที่แสดงความรับผิดชอบต่อสังคม สิ่งแวดล้อมและผู้ที่เกี่ยวข้อง และการให้ความสำคัญแก่บุคลากรที่ทำหน้าที่ให้บริษัทมีการกำกับดูแลกิจการที่ดีไว้ในแบบแสดงรายการข้อมูล เพื่อให้ผู้ลงทุนและผู้ที่เกี่ยวข้องทราบถึงความตั้งใจของบริษัทในการดำเนินธุรกิจ ด้วยความโปร่งใสและคำนึงถึงผลกระทบรอบด้าน อีกทั้งยังสอดคล้องกับหลักสากลที่ให้ความสำคัญ สำนักงาน ก.ล.ต.อยู่ระหว่างเปิดรับฟังความคิดเห็นเกี่ยวกับการดำเนินการดังกล่าวจนถึงวันที่ 13 ธ.ค. 2555สำหรับการเปิดเผยข้อมูลครอบคลุมถึง (1) นโยบายของคณะกรรมการ (บอร์ด) และการดำเนินการของบริษัทเพื่อป้องกันการมีส่วนเกี่ยวข้องกับการทุจริตคอร์รัปชัน และการดำเนินการในกรณีที่มีประเด็นการทุจริตคอร์รัปชันที่เกี่ยวข้องกับบริษัทและบริษัทย่อย ซึ่งอาจส่งผลกระทบต่อบริษัทอย่างมีนัยสำคัญ หรือมีข้อพิพาท ที่บริษัทหรือบริษัทย่อยเป็นคู่ความในคดีที่อยู่ระหว่างการพิจารณาของศาล (2) นโยบายและการดำเนินการของบริษัทที่แสดงว่าได้คำนึงถึงผลกระทบต่อสังคม สิ่งแวดล้อมและผู้ที่เกี่ยวข้อง เช่น การปฏิบัติต่อแรงงานอย่างเป็นธรรม ความรับผิดชอบต่อผู้บริโภคและการดำเนินการของบริษัทกรณีที่มีประเด็นดังกล่าว ซึ่งอาจส่งผลกระทบต่อบริษัทอย่างมีนัยสำคัญ หรือมีข้อพิพาททางกฎหมาย (3) การพิจารณาคุณสมบัติของผู้ทำหน้าที่หัวหน้างานตรวจสอบภายในข้อมูลเลขานุการบริษัท และข้อมูลของหัวหน้างานกำกับดูแล การปฏิบัติงานของบริษัท (Compliance Officer) ทั้งนี้ บริษัทต้องเปิดเผยข้อมูลดังกล่าวไว้ในแบบแสดงรายการข้อมูลการเสนอขายหลักทรัพย์ (Filing) แบบแสดงรายการข้อมูลประจำปี (แบบ 561) และรายงานประจำปี (แบบ 562) โดยระยะเวลาและข้อมูลที่เปิดเผยจะเป็นแบบค่อยเป็นค่อยไปเมื่อวันที่ 2 พ.ย.ที่ผ่านมา สำนักงาน ก.ล.ต. ได้ออกหนังสือเวียนถึงบริษัทจดทะเบียน (บจ.) บริษัทที่ปรึกษาการเงินและสมาคมที่เกี่ยวเนื่องในตลาดทุนทุกแห่ง ขอความร่วมมือองค์กรผนึกกำลังแก้ไขปัญหาทุจริตคอร์รัปชันในประเทศไทย โดยขอความร่วมมือให้พิจารณาอย่างรอบคอบและใช้ความระมัดระวังในการทำธุรกิจกับบุคคลที่มีพฤติกรรมเข้าข่ายทุจริตคอร์รัปชันก.ล.ต.ยกตัวอย่างกรณี นายสรยุทธ สุทัศนะจินดา และบริษัท ไร่ส้ม ที่คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดฐานสนับสนุนพนักงานกระทำความผิดตามมาตรา 6 มาตรา 8 และมาตรา 11 แห่ง พ.ร.บ.บัญญัติว่าด้วยความผิดของพนักงานในองค์กร หรือหน่วยงานของรัฐ พ.ศ. 2502 ประกอบประมวลกฎหมายอาญามาตรา 86